હોસ્પિટલ ચોકીના સ્ટાફે માલવીયાનગર પોલીસને જાણ કરી હતી. બનાવ અંગે વિજયના સગા રાજેશે જણાવ્યું હતું કે ગઇકાલે વિજયના મોટા ભાઇને ઉજ્જૈનથી છોકરીવાળા જોવા આવ્યા હતાં. આ લોકો જ ત્રણેક મહિના પહેલા કિશોરને જોવા ગયા હતાં. કિશોરે આ બાબતનો ખાર રાખી વિજયના મોટાભાઇને જો પસંદ કરે તો ત્યાં સગપણ નહિ કરવા કહી ઝઘડો કર્યો હતો. બાદમાં ગત રાત્રે સમાધાનની વાત કરવા વિજયને બોલાવી હુમલો કર્યો હતો.